Diari Oficial de la Generalitat Valenciana


Sumari del DOGV 7569, del 13-07-2015 (2015/6218)

Informació pública de la sol·licitud d'autorització per a l'ocupació temporal de la via pecuària número 5 denominada carrerassa del barranc de Torre Folch en el terme municipal de Forcall i de les vies pecuàries número 1, camí de Villores a Luco de Bordó, i número 3, assagador del camí de sant Francesc, en el terme municipal de Villores. Expedient número STMA/ SF/VP/OCUP/41/2015.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7569

Data del DOGV
:   13-07-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/6218


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Informació pública de la sol·licitud d'autorització per a l'ocupació temporal de la via pecuària número 5 denominada carrerassa del barranc de Torre Folch en el terme municipal de Forcall i de les vies pecuàries número 1, camí de Villores a Luco de Bordó, i número 3, assagador del camí de sant Francesc, en el terme municipal de Villores. Expedient número STMA/ SF/VP/OCUP/41/2015. [2015/6218]  
S'està tramitant en la Direcció Territorial de Castelló, promogut per l'Ajuntament de Villores, l'expedient STMA/SF/VP/OCUP/041/2015 d'autorització per a l'ocupació temporal en vies pecuàries del terme municipal de Forcall i Villores, amb l'objecte de la substitució d'una canonada d'abastiment d'aigua que afecta la via pecuària número 5 denominada carrerassa del barranc de Torre Folch en el terme municipal de Forcall i de les vies pecuàries número 1, camí de Villores a Luco de Bordó, i número 3, assagador del camí de sant Francesc, en el terme municipal de Villores (Castelló).  
En compliment del que disposa l'article 33.2 de la Llei 3/2014, d'11 de juliol, de Vies Pecuàries de la Comunitat Valenciana, i els articles 55 al 72 de la Llei 14/2003, de 10 d'abril, de Patrimoni de la Generalitat, respecte a la utilització i aprofitament dels béns de domini públic. De conformitat amb l'article 86 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, este expedient se sotmet a informació pública.  
  
Cosa que es fa pública perquè se'n prenga coneixement i es fixa el termini d'un mes, a partir de la publicació del present anunci en el Diari Oficial de la Comunitat Valenciana, perquè els interessats puguen consultar l'expedient, així com presentar al·legacions, en horari d'atenció al públic, en les oficines de la Secció Forestal del Servici Territorial de Medi Ambient, de la Direcció Territorial d'esta conselleria a Castelló, siti en la planta 2a de l'edifici PROP de l'avinguda dels Germans Bou, número 47, de Castelló de la Plana.  
  
Castelló de la Plana, 17 de juny de 2015.- El director territorial: Jorge Traver de Juan.